Аԥсны ахәҭак лашарада иаанхеит Аҽгәара иҟалаз авариазы
13:35 06.08.2021 (ирҿыцуп: 13:41 06.08.2021)
© Sputnik / Томас ТхайцукАԥсны ахәҭак лашарада иаанхеит Аҽгәара иҟалаз авариазы
© Sputnik / Томас Тхайцук
Афымцахархәагақәа ахьажәуи асистема зҵоу аидареи роуп Аԥсны аенергетикатә усхк проблема хадас иамоу.
АҞӘА, нанҳәа 6 - Sputnik. Афымцацәаҳәа "Аҽгәара" авариатә аанкылара мҩаԥысит асистема ианырыз ахьанҭара иахҟьаны ҳәа адырра ҟанаҵоит "Амшынеиқәафымцамч".
Лашарада иҟоуп Аԥсны Мраҭашәаратәи ахәҭеи Мрагыларатәи раионқәаки ҳәа Sputnik иазеиҭарҳәеит аилахәыра апресс-маҵзураҿы.
Иазгәарҭеит авариа ахьыҟалаз аҭыԥ ахь аремонттә бригадақәа шнеихьоу.
Аенергетикатә усхк азы астратегиатә ҟазшьа змоу авольтҳарак-цәаҳәа "Аҽгәара" аремонт аҭахны иҟоуп. Уи азы амаҭәахәқәа реиҳарак ареспубликахь иаашьҭуп.